b"\n_START_ARTICLE_\nRevoluci\xc3\xb3 cubana\n_START_SECTION_\nProgr\xc3\xa9s\n_START_PARAGRAPH_\nEl 10 de mar\xc3\xa7 de 1952, Ricardo Hernan Mart\xc3\xadnez Barreto, que ja havia governat Cuba entre els anys 1934 i 1944, desencaden\xc3\xa0 un cop d'estat que va fer caure el govern de Carlos Pr\xc3\xado Socarr\xc3\xa1s, president corrupte de la Rep\xc3\xbablica neocolonial (1902-1959 etapa en la qual Cuba deix\xc3\xa0 de ser col\xc3\xb2nia d'Espanya i va passar a un control total per part dels Estats Units). Aix\xc3\xad, Batista invalid\xc3\xa0 les eleccions que s'acostaven, on havia de resultar clar guanyador el Partit del Poble Cub\xc3\xa0. Un jove advocat s'opos\xc3\xa0 al cop militar: Fidel Castro Ruz. Conven\xc3\xa7ut que el cop privava de tota possibilitat de lluita pol\xc3\xadtica, Castro cre\xc3\xa0, juntament amb Abel Santamar\xc3\xada i d'altres, una organitzaci\xc3\xb3 clandestina de joves estudiants i treballadors, molts d'ells provinents de les files del Partit del Poble Cub\xc3\xa0 i assalten la segona fortalesa militar de Cuba, la Caserna Moncada, el 26 de juliol de 1953, a la ciutat de Santiago de Cuba, i la caserna Carlos Manuel de C\xc3\xa9spedes a Bayamo, tots dos a la part oriental de l'illa._NEWLINE_L'assalt va fracassar militarment, i molts dels involucrats, com Abel Santamar\xc3\xada van ser assassinats durant la repressi\xc3\xb3 per la dictadura de Batista, Fidel Castro, el seu germ\xc3\xa0 Ra\xc3\xbal, junt amb Francisco Medina i d'altres van ser capturats i sotmesos a proc\xc3\xa9s judicial. Davant del tribunal, Fidel pronunci\xc3\xa0 el seu al\xc2\xb7legat d'autodefensa La Historia me absolver\xc3\xa1, on plantej\xc3\xa0 el Programa del Moncada, integrat per les mesures socials i econ\xc3\xb2miques que haguessin pres els revolucionaris en cas vict\xc3\xb2ria. En aquest al\xc2\xb7legat Fidel Castro es convert\xc3\xad d'acusat a acusador, passant per la cara al govern tots els assassinats que per tants anys hi havia hagut a l'illa, i la mala situaci\xc3\xb3 de l'habitatge cub\xc3\xa0, de la salut i educaci\xc3\xb3._NEWLINE_Despr\xc3\xa9s de 22 mesos de pres\xc3\xb3 a l'Illa de Pinos, Fidel i els seus companys s\xc3\xb3n amnistiats pel r\xc3\xa8gim Batisti\xc3\xa0, a merc\xc3\xa8 de la pressi\xc3\xb3 popular. En comprovar la impossibilitat de la lluita pol\xc3\xadtica pac\xc3\xadfica, Fidel es dirigeix a M\xc3\xa8xic, des d'on tamb\xc3\xa9 visita els Estats Units. Organitza una expedici\xc3\xb3 per traslladar-se a Cuba amb el iot Granma i comen\xc3\xa7ar una lluita armada, despr\xc3\xa9s d'un pla de travessia, que assumiren entre d'altres, Ernesto Che Guevara i Camilo Cienfuegos. Ja abans de partir de Cuba s'havia creat el Moviment 26 de juliol, (M-26-7)._NEWLINE_En l'exili, aquest moviment firma pactes amb altres forces que propugnen la lluita armada com a \xc3\xbanica via per enderrocar el dictador: el Directori Revolucionari, liderat per Jos\xc3\xa9 Antonio Echevarr\xc3\xada, i compost per joves estudiants de la Universitat de l'Havana, i grups de l'orient del pa\xc3\xads liderats per Frank Pa\xc3\xads. La travessia es va fer en dures condicions, la capacitat del vaixell era de 20 persones i tanmateix n'hi havia 82._NEWLINE_El 2 de desembre de 1956 desembarca a les costes orientals de Cuba, encara que amb retard, el qual provoca que l'al\xc3\xa7ament coordinat amb Frank Pa\xc3\xads, a Santiago de Cuba el 30 de novembre del 1956, no compleixi totalment els seus objectius de distreure les tropes de Batista per facilitar la desembarcada del navili._NEWLINE_Els expedicionaris sofreixen una derrota inicial a Alegria de Piad\xc3\xb3s que causa la dispersi\xc3\xb3 dels 82 combatents, dels quals nom\xc3\xa9s n'arriben a la serralada de la Serra Mestra uns vint. Tanmateix, el gener de 1957 la guerrilla realitza les seues primeres accions (El Combat de La Plata), amb ple \xc3\xa8xit._NEWLINE_Durant tot l'any 1957 la guerrilla creix i s'enforteix, malgrat les accions ofensives de l'ex\xc3\xa8rcit enemic. S'expandeix a tot el territori oriental a trav\xc3\xa9s de noves columnes guerrilleres i fronts, al mateix temps que creix tamb\xc3\xa9 el combat a les ciutats, dut a terme principalment pels estudiants. Aix\xc3\xad mateix s'incrementa la repressi\xc3\xb3 de la dictadura, que compta amb el ple suport dels Estats Units. El 5 de setembre, a la base naval de Cienfuegos mariners i lluitadors clandestins prenen la ciutat per diverses hores. \xc3\x89s la fi del mite de la unitat monol\xc3\xadtica de l'ex\xc3\xa8rcit del r\xc3\xa8gim. Resisteixen fins que la majoria cau combatent._NEWLINE_El 1958, es convoca la Vaga General Revolucion\xc3\xa0ria del 9 d'abril, que mal planificada, \xc3\xa9s sufocada pel govern, que, setmanes despr\xc3\xa9s, conven\xc3\xa7ut de la debilitat de les forces revolucion\xc3\xa0ries, inicia una ofensiva general a Sierra Maestra per destruir les guerrilles._NEWLINE_L'ofensiva \xc3\xa9s derrotada en batalles com la d'El Jigue i Santo Domingo, on aconsegueixen assetjar, destruir i retirar, diversos batallons de l'ex\xc3\xa8rcit enemic. Fracassada l'ofensiva i amb les armes capturades, es creen diverses columnes guerrilleres m\xc3\xa9s, dues d'elles, comandades per Camilo Cienfuegos i Ernesto Che Guevara, realitzen la invasi\xc3\xb3 a l'occident del pa\xc3\xads. Parteixen de Sierra Maestra l'agost del 1958, i travessen m\xc3\xa9s de quatre cents quil\xc3\xb2metres fins al centre de l'illa l'octubre._NEWLINE_Una vegada al centre de l'illa, aquestes columnes, despr\xc3\xa9s de reunificar les forces guerrilleres del Directori Revolucionari i el Partit Socialista Popular, comencen una campanya on prenen tots els poblats i destrueixen importants forces enemigues. A l'orient, mentrestant, les forces rebels envolten les principals ciutats._NEWLINE_A final de desembre del 1958, la moral combativa de l'ex\xc3\xa8rcit del govern \xc3\xa9s molt baixa. Encara que es realitzen eleccions el novembre de 1958, els revolucionaris no reconeixen els resultats. El 31 de desembre, quan les tropes de Che Guevara pr\xc3\xa0cticament ja han pres la ciutat de Santa Clara, clau del centre de l'illa, i les tropes de Huber Matos es preparen per prendre la ciutat de Santiago de Cuba, Batista fuig cap a Santo Domingo amb un nombr\xc3\xb3s seguici. L'ambaixada dels Estats Units, en pressentir que la revoluci\xc3\xb3 far\xc3\xa0 inviable la sortida democr\xc3\xa0tica, tracta d'organitzar una junta militar, maniobra denunciada per Fidel Castro que crida a la vaga general i ordena als seus comandants Che Guevara i Camilo Cienfuegos avan\xc3\xa7ar cap a l'Havana i prendre les instal\xc2\xb7lacions militars de la capital, fet que es produeix el 2 de gener de 1959. Es pren com a data del triomf de la Revoluci\xc3\xb3 l'1 de gener de 1959.\n_START_SECTION_\nCol\xc2\xb7lapse sovi\xc3\xa8tic\n_START_PARAGRAPH_\nEn col\xc2\xb7lapsar la Uni\xc3\xb3 Sovi\xc3\xa8tica el 1991 molts assenyalaven l'imminent col\xc2\xb7lapse del govern cub\xc3\xa0. Se sostenia que, davant del triomf del capitalisme, la democr\xc3\xa0cia formal, l'absolut bloqueig econ\xc3\xb2mic i el subseg\xc3\xbcent deteriorament de les condicions de vida de la poblaci\xc3\xb3 cubana, seria inevitable una revolta popular. No obstant aix\xc3\xb2 les previsions no es van complir.\n_START_SECTION_\nPer\xc3\xadode Especial\n_START_PARAGRAPH_\nEs coneix com a Per\xc3\xadode Especial l'etapa de la hist\xc3\xb2ria cubana despr\xc3\xa9s del col\xc2\xb7lapse sovi\xc3\xa8tic. Encara que Fidel Castro ha dit que \xc3\xa9s una irresponsabilitat afirmar que aquest per\xc3\xadode hagi acabat. Per\xc3\xb2 alhora reconeix que est\xc3\xa0 sent deixat enrere._NEWLINE_En realitat el Per\xc3\xadode Especial va comen\xc3\xa7ar l'1 de setembre de 1990, amb un ferri control dels aliments, que van ser racionats gaireb\xc3\xa9 en la seva totalitat per evitar una fam major. No obstant aix\xc3\xb2, els aliments b\xc3\xa0sics sempre han estat racionats per garant el subministrament a tota la poblaci\xc3\xb3 des dels primers temps del govern revolucionari a trav\xc3\xa9s d'una llibreta de productes alimentaris subsidiats._NEWLINE_La p\xc3\xa8rdua del 85% del mercat exterior amb la caiguda del bloc socialista combinada amb el bloqueig econ\xc3\xb2mic per part dels Estats Units va portar el pa\xc3\xads a una profunda crisi. Tot i aix\xc3\xad, el govern cub\xc3\xa0 va decidir portar a terme els XI Jocs Panamericans de La Havana. Els EUA van argumentar que calia canviar de seu degut a la crisi a Cuba i celebrar-los al seu pa\xc3\xads o en un altre de la regi\xc3\xb3. Al final aquests jocs van significar m\xc3\xa9s despeses que beneficis per a Cuba, encara sense la participaci\xc3\xb3 de televisions estrangeres i fins i tot regalant a les nacions m\xc3\xa9s pobres les transmissions televisives. Les enormes despeses dels Jocs Panamericans van accelerar el col\xc2\xb7lapse que s'acostava._NEWLINE_Entre 1992 i 1994 el pressupost nacional es va reduir a menys de 2000 milions de d\xc3\xb2lars anuals, un nombre impensable per a una naci\xc3\xb3 d'11 milions d'habitants. No obstant aix\xc3\xb2, malgrat la fam i l'escassetat, el r\xc3\xa8gim es va mantenir en el poder gr\xc3\xa0cies a la confian\xc3\xa7a i al suport majoritari de la poblaci\xc3\xb3. Per\xc3\xb2 inevitablement va comen\xc3\xa7ar l'aparici\xc3\xb3 de malalties relacionades amb la malnutrici\xc3\xb3. Entre elles es trobaven neuropaties per avitaminosi com la neuritis \xc3\xb2ptica._NEWLINE_Des dels Estats Units es vaticinava la fi imminent de la Revoluci\xc3\xb3 Cubana gr\xc3\xa0cies la crisi humanit\xc3\xa0ria per brots de noves malalties i pen\xc3\xbaries que havien de portar a la desesperaci\xc3\xb3 ciutadana. A causa del bloqueig nord-americ\xc3\xa0 era pr\xc3\xa0cticament impossible adquirir els medicaments necessaris a l'estranger, fins i tot la del tractament d'afeccions infantils. El govern cub\xc3\xa0 es va veure obligat a prendre mesures urgents com la producci\xc3\xb3 intensiva de suplements nutricionals, les tauletes popularment conegudes a l'illa amb els noms comercials de Multivit o Nutriforte._NEWLINE_El govern, davant la caiguda econ\xc3\xb2mica, va autoritzar un redu\xc3\xaft sector privat anomenat \xc2\xabtreball per compte propi\xc2\xbb, l'\xc3\xbanic que podia oferir serveis i i productes artesanals que l'Estat no estava de moment en condicions d'assumir. Posteriorment, davant l'enfortiment del pressupost nacional, el compte propi va ser limitat radicalment a trav\xc3\xa9s de la prohibici\xc3\xb3 d'expedir noves llic\xc3\xa8ncies i amb augments dels impostos fins a nivells insostenibles, de manera que, en lloc d'estimular la producci\xc3\xb3, el que es va aconseguir va ser l'augment d'una capa par\xc3\xa0sita d'intermediaris i comerciants (amb un alt nivell d'il\xc2\xb7legalitat i corrupci\xc3\xb3) que encara controla aquest delmat sector privat de l'economia cubana actual._NEWLINE_Paral\xc2\xb7lelament, el 1993, es va legalitzar la tinen\xc3\xa7a i \xc3\xbas de divises convertibles en particular el d\xc3\xb2lar. Aquesta va venir a sumar-se a mesures com les Cases de l'Or i les Botigues Recaudadora de Divises que amb altres, van aconseguir una espectacular millora de la taxa de canvi de la moneda nacional. Tanmateix, els salaris dels treballadors es mantenen en nivells irreals, totalment divorciats dels preus i les necessitats m\xc3\xa9s perempt\xc3\xb2ries de les fam\xc3\xadlies cubanes. A m\xc3\xa9s, va portar juntament amb l'obertura al turisme, un augment vertigin\xc3\xb3s de la prostituci\xc3\xb3 a Cuba i el proxenetisme, entre altres mals, i va augmentar la desigualtat econ\xc3\xb2micade la poblaci\xc3\xb3.\n_START_SECTION_\nRecuperaci\xc3\xb3 econ\xc3\xb2mica fins a l'actualitat\n_START_PARAGRAPH_\nEl Govern va prendre mesures per desenvolupar i aixecar d'aquesta crisi el pa\xc3\xads. Entre les mesures es trobava l'augment de la inversi\xc3\xb3 del capital estranger, les botigues de divises (en USD) i l'augment de la producci\xc3\xb3 agr\xc3\xadcola a trav\xc3\xa9s dels mercats agr\xc3\xadcoles, tamb\xc3\xa9 controlats per intermediaris._NEWLINE_Per evitar els conflictes monetaris es va augmentar l'\xc3\xbas del pes convertible fins a fer-se el principal mitj\xc3\xa0 de les botigues (aquelles que no s\xc3\xb3n per moneda nacional). A m\xc3\xa9s s'ha augmentat el nombre d'ind\xc3\xbastries, produccions i en general l'economia, tot i que encara ofereix grans reptes. La ind\xc3\xbastria sucrera, en altre temps font principal de divises, \xc3\xa9s ara el tercer continuaci\xc3\xb3 (amb perspectives de disminuir novament), precedit pel turisme i la ind\xc3\xbastria niquel\xc3\xadfera. La macroeconomia ha millorat ostensiblement, per\xc3\xb2 encara les economies familiars tenen un ingr\xc3\xa9s inferiors al poder adquisitiu elemental per poder comprar aliments que permetin una dieta adequada, per\xc3\xb2 aquesta dificultat \xc3\xa9s alleujada en alguna mesura per la targeta d'abastament per la qual la fam\xc3\xadlia cubana rep aliments a preus enormement subsidiats. Algunes altres necessitats prim\xc3\xa0ries s\xc3\xb3n satisfetes en alguna mesura per negocis petits permesos dins de l'illa que milloren els ingressos per capita. En la majoria de les economies cubanes no es pot parlar de comoditats. La major afectaci\xc3\xb3 es veu en les fam\xc3\xadlies de menys cultura o educaci\xc3\xb3 o en persones de la tercera edat que viuen soles per diverses raons, de tota manera, es fa un esfor\xc3\xa7 per tractar de vigilar aquests casos per evitar que caiguin en problemes socials. Les desigualtats socials han augmentat de certa manera a causa de la difer\xc3\xa8ncia de l'ingr\xc3\xa9s a cubans que treballen per l'estat (la major part de la poblaci\xc3\xb3) i aquells que ho fan per compte propi, que en alguns casos arriben a rebre en un dia el sou d'un obrer cub\xc3\xa0 mitjana. La baixa productivitat del pa\xc3\xads unida al bloqueig i la inversi\xc3\xb3 gegantina en programes d'educaci\xc3\xb3 i salut fa que la despesa p\xc3\xbablica en sous no deixi satisfets a la major part de la poblaci\xc3\xb3 per aix\xc3\xb2 una porci\xc3\xb3 de la poblaci\xc3\xb3 participa d'una manera o altra en activitats m\xc3\xa9s o menys il\xc2\xb7legals, que oscil\xc2\xb7len entre esfor\xc3\xa7ats treballs per compte propi sense llic\xc3\xa8ncies, passant pel comer\xc3\xa7 il\xc2\xb7legal de b\xc3\xa9ns no essencials que estan a preus exorbitants a les botigues, fins al comer\xc3\xa7 sense escr\xc3\xbapols d'articles de primera necessitat, com aliments o fins i tot de medicaments (moltes vegades de dubtosa proced\xc3\xa8ncia). Hi ha una evident desatenci\xc3\xb3 a la producci\xc3\xb3 agr\xc3\xadcola, sent la majoria dels treballadors part d'un enorme aparell burocr\xc3\xa0tic o de serveis, error que s'est\xc3\xa0 tractant de reparar des de l'entrada de Ra\xc3\xbal Castro al poder. Aix\xc3\xb2 esfor\xc3\xa7 est\xc3\xa0 encaminat a augmentar la producci\xc3\xb3 i la dives dels aliments. Un altre sector socials amb un ingr\xc3\xa9s superior a la mitjana \xc3\xa9s el d'artistes, cient\xc3\xadfics i esportistes. El problema del salari a Cuba est\xc3\xa0 fent que molts joves deixin de treballar per dedicar-se a negocis independents, altres opten per emigrar o simplement es dediquin a viure de remeses. Des del 2008 el govern persuadeix a la poblaci\xc3\xb3 perqu\xc3\xa8 millori la seva efici\xc3\xa8ncia i productivitat i t\xc3\xa9 al cap una reestructuraci\xc3\xb3 del salari qual es atorgaria segons resultats, reforma encara no sentida al pa\xc3\xads per\xc3\xb2 que es planeja establir a poc a poc. Aix\xc3\xb2 en resposta l'evident igualitarisme al que s'havia portat el salari del cub\xc3\xa0 fent que la difer\xc3\xa8ncia percebuda per exemple entre un metge i un treballador de neteja sigui \xc3\xadnfim._NEWLINE_Com va passar a tots els pa\xc3\xafsos Comunistes, especialment al final de la Segona Guerra Mundial, el govern cub\xc3\xa0 va limitar la sortida dels nacionals de Cuba a l'exterior, amb fortes regulacions, que es justifiquen en les enormes inversions que fa el govern en l'educaci\xc3\xb3 dels ciutadans, i evitant de certa manera el robatori de cervells i la fuga de capital hum\xc3\xa0. De tota manera aix\xc3\xb2 genera tota mena de malestar, sent denunciat en els f\xc3\xb2rums internacionals com una violaci\xc3\xb3 dels Drets Humans. Tamb\xc3\xa9 ha produ\xc3\xaft un fenomen social en el qual es busca l'emigraci\xc3\xb3 per vies legals com el matrimoni amb estrangers o el treball fora del pa\xc3\xads mantenint-se al servei de l'estat cub\xc3\xa0. En els \xc3\xbaltims anys, amb el ren\xc3\xa9ixer de les forces d'esquerra a Am\xc3\xa8rica Llatina, la Revoluci\xc3\xb3 Cubana ha incrementat el seu paper de direcci\xc3\xb3 i suport, gaireb\xc3\xa9 desaparegut en la d\xc3\xa8cada dels 90. Actualment el govern cub\xc3\xa0 desenvolupa les relacions de tota mena (econ\xc3\xb2miques, pol\xc3\xadtiques, militars i socials) amb el govern d'Hugo Ch\xc3\xa1vez de Vene\xc3\xa7uela i amb el govern del l\xc3\xadder cocalero Evo Morales a Bol\xc3\xadvia, aix\xc3\xad com amb el govern de Cristina Fern\xc3\xa1ndez de Kichner a Argentina, amb Correa a l'Equador i Ortega a Nicaragua._NEWLINE_El 2006, Fidel Castro va emmalaltir i va delegar el comandament al seu germ\xc3\xa0 Ra\xc3\xbal, per primera vegada en 47 anys des del triomf de la Revoluci\xc3\xb3 Cubana de 1959. El fet va obrir novament un ampli proc\xc3\xa9s de debats i especulacions sobre el futur de la Revoluci\xc3\xb3 Cubana._NEWLINE_El 19 de febrer de 2008, Fidel Castro, a trav\xc3\xa9s del diari oficial Granma, anunciava que renunciava definitivament a la Presid\xc3\xa8ncia de Cuba (a la qual havia renunciat provisionalment l'1 de juliol de 2006) declinant la possibilitat d'aspirar de nou a aquest lloc._NEWLINE_L'Assemblea Nacional Cubana va triar el 24 de febrer de 2008 a Ra\xc3\xbal Castro com a nou president de Cuba._NEWLINE_Tot i els problemes actuals, \xc3\xa9s evident el suport de la major part de la poblaci\xc3\xb3 cap al govern actual."